section_heading: Životopis
paragraph_text: Nakon završetka niže realne gimnazije u Ljubuškom, odlazi u Sarajevo gdje završava petogodišnju Srednju primijenjenu školu. Studij na Akademiji likovnih umjetnosti Sveučilišta u Beogradu, Odsjek za kiparstvo završava 1962. Nakon toga je u Ljubuškom radio kao profesor likovne kulture u gimnaziji i učiteljskoj školi. Kao prosvjetni radnik radio je i u Lukavcu, a 1967. odlazi u Tuzlu u kojoj je nastavio djelovanje.